KITÖLTÉSI ÚTMUTATÓ

# az „A” jelű betétlap az építményadó adatbejelentéséhez a lakásról és az üdülőről

## Az „ A” jelű betétlap-nyomtatvány egyes sorai:

I. Az adókötelezettség keletkezésére okot adó körülmény és időpontja:

Ebben a pontban az adókötelezettség keletkezéséről kell nyilatkozni, a felsorolt 1-5. pontból kell kiválasztani a megfelelőt. Adókötelezettség keletkezését követő évtől áll fenn.Ingatlan vásárlásaesetén az adásvételi szerződés dátumát írja be. Vagyoni értékű jog alapítása, megszűnése esetén az ingatlanügyi hatósági bejegyzés napját.

II. Adókötelezettség változására okot adó körülmény és időpontja:

A változás bejelentés konkrét eseményét kell megjelölni és bekövetkezésének idejét. Öröklés esetén a tulajdonjog-szerzés időpontja vonatkozásában a Polgári Törvénykönyv szabályai az irányadók, mely szerint a tulajdonjog keletkezése az örökhagyó elhalálozását követő év első napjától keletkezik, a bevallási határidő a hagyatékátadó végzés jogerőre emelkedésétől számított 15 nap.

III. Adókötelezettség megszűnésére okot adó körülmény és időpontja:

A nyomtatvány 1-5. pontja ismerteti a konkrét eseményt, melyet kérem megjelölni és bekövetkezésének idejét is.

IV. Az építmény címe:

Az ingatlan azonosításához szükséges adatokat (földrajzi fekvése szerinti címét és helyrajzi számát) kérjük itt feltüntetni. **Felhívom figyelmét, hogy helyrajzi számonként külön-külön bevallást kell benyújtani!**

**V. Az építmény fajtája:**

Kérjük kiválasztani, hogy lakásról vagy üdülőről van-e szó, illetve azon belül a az építmény jellegét kérem bejelölni.

**VI. Az építményadó alapja:**

Ajka város közigazgatási területén, az építményadó alapja: az építmény hasznos alapterülete, ezért kérem pontosan beírni azt, hogy hány m2.

**VII. A helyi adókról szóló 1990. évi C. törvényben (Htv.) biztosított törvényi adómentesség igénybevétele az A betétlap alapján:**

Csak a felsorolt két törvény mentesség esetén van lehetőség a mentesség igénybevételére:

* Htv. 13. § a) pontja: szükséglakás
* Htv. 13. § b) pontja: kizárólag az önálló orvosi tevékenységről szóló törvény szerinti háziorvos által nyújtott egészségügyi ellátás céljára szolgáló helyiség esetében

**VIII. Nyilatkozat a műemléképület felújításához kapcsolódó adómentesség igénybevételéről:**

A Htv. 13/A. alapján műemléképület esetében, az építési vagy örökségvédelmi engedély jogerőre vagy véglegessé válásának időpontjának beírásával kell nyilatkozni.

**IX. Adómentesség Ajka város Önkormányzata Képviselő-testületének 28/2018. (XI.22.) (röviden: Ökr.) építményadóról szóló önkormányzati rendelete alapján:**

* 1.§ (1): „mentes az építményadó alól a Htv. 13. §-ában meghatározottakon túl az a magánszemély tulajdonában álló lakás vagy lakáscélú ingatlan, melyet életvitelszerűen kizárólag lakhatás céljára használnak.

**X. Több adómérték esetén az adómérték megállapításához szükséges tények, adatok felsorolása**

**XI. Az adatbejelentést a valóságnak megfelelően kell kitölteni. Társas vállalkozások kizárólag elektronikusan, természetes személyek postai úton, ill. személyesen is behozhatják a bevallást.**